Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston asetus lentoliikenteen harjoittajia ja ilma-alusten käyttäjiä koskevista vakuutusvaatimuksista komission ehdotusta muuttava EY:n perustamissopimuksen 250 (2) artiklan nojalla /* KOM/2004/0255 lopull. - COD 2002/0234 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUS lentoliikenteen harjoittajia ja ilma-alusten käyttäjiä koskevista vakuutusvaatimuksista KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2002/0234 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON ASETUS lentoliikenteen harjoittajia ja ilma-alusten käyttäjiä koskevista vakuutusvaatimuksista 1. Johdanto Euroopan yhteisön perustamissopimuksen 251 artiklan 2 kohdan kolmannen alakohdan c alakohdan mukaan komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamasta tarkistuksesta. 2. Taustaa - Ehdotus toimitettiin Euroopan parlamentille ja neuvostolle (KOM(2002) 521 lopullinen - C5/0455/2002 - 2002/0234(COD)): 25. syyskuuta 2002 - Euroopan talous- ja sosiaalikomitean lausunto: 26. helmikuuta 2003 - Euroopan parlamentin lausunto ensimmäisessä käsittelyssä: 13. toukokuuta 2003 - Muutettu ehdotus (KOM(2003) 454 lopullinen, 24.7.2003): 28. heinäkuuta 2003 - Neuvoston yhteinen kanta: 5. joulukuuta 2003. - EY:n perustamissopimuksen 251 artiklan 2 kohdan toisen alakohdan mukainen komission tiedonanto (KOM(2004) 6 lopullinen) Euroopan parlamentille neuvoston vahvistamasta yhteisestä kannasta: 9. tammikuuta 2004 - Neuvoston yhteinen kanta vastaanotettu Euroopan parlamentissa: 9. tammikuuta 2004 3. Ehdotuksen tarkoitus Komission ehdotuksen tarkoituksena on vahvistaa oikeudelliset puitteet vakuutusehdoille ja vähimmäismäärille, joita sekä yhteisön että kolmansien maiden lentoliikenteen harjoittajien ja ilma-alusten käyttäjien on noudatettava aina lentäessään yhteisöön, yhteisössä, yhteisöstä tai yhteisön alueen yli. Näiden vakuutusvaatimusten olisi katettava kyseisten lentoliikenteen harjoittajien ja ilma-alusten käyttäjien korvausvastuu matkustajien, matkatavaroiden, rahdin, postin ja kolmansien osapuolten osalta. Tässä ehdotuksessa olisi taattava oikeusvarmuus sekä yhteisön että muille kuin yhteisön lentoliikenteen harjoittajille ja ilma-alusten käyttäjille sekä luotava tasapuoliset toimintaedellytykset varmistamalla vakuutuksia koskevien vähimmäisvaatimusten avoin, syrjimätön ja yhdenmukaistettu soveltaminen koko yhteisössä. 4. Komission kanta Euroopan parlamentin tarkistukseen Euroopan parlamentti hyväksyi täysistunnossaan 11. maaliskuuta 2004 yhden tarkistuksen yhteiseen kantaan, jonka parlamentin asianomainen valiokunta (aluepolitiikka-, liikenne- ja matkailuvaliokunta) oli aiemmin hyväksynyt. Komissio voi hyväksyä tämän tarkistuksen. Tarkistus koskee asetuksen soveltamisalaa ja vaikuttaa vakuuttamisvaatimuksiin, jotka koskevat pieniä alle 500 kg:n ilma-aluksia, kuten ultrakevyitä aluksia ja purjelentokoneita. Tarkistuksessa myötäillään komission alkuperäistä ehdotusta ja se koskee pieniä urheilu- ja vapaa-ajankäytössä olevia ilma-aluksia (purjelentokoneet ja ultrakevyet alukset), joita komissio alunperinkin ehdotti jätettäväksi asetuksen soveltamisalan ulkopuolelle. Tarkistuksessa katsotaan, että sodan ja terrorismin varalta otetut vakuutukset aiheuttaisivat urheilu- ja vapaa-ajanilmailulle kohtuuttomia kustannuksia ja lisäksi tällaisista syistä aiheutuvien haittojen riski on varsin pieni. Näin ollen tarkistuksella muutetaan ehdotusta siten, että sodan ja terrorismin varalta otettuja vakuutuksia koskevat asetuksen vaatimukset eivät koske kyseisenlaisia ilma-aluksia. Kyseisiin ilma-aluksiin sovelletaan kuitenkin kaikkia muita riskejä koskevia asetuksen säännöksiä. 5. Päätelmät Komissio muuttaa Euroopan yhteisön perustamissopimuksen 250 artiklan 2 kohdan mukaisesti ehdotustaan edellä esitetyllä tavalla.